શિંડલર એક અક્ષમ્ય અપરાધ કરી બેસે છે. 28મી એપ્રિલની સાંજે એના જન્મદિવસની ઉજવણી ચાલુ હોય છે ત્યાં એક નાનકડી યહૂદી બાળા હાથમાં પુષ્પ લઇને એને જનાદિવસની વધામણી આપવા ખંડમાં દાખલ થાય છે.મિજબાની કક્ષમાં સોપો પડી જાય છે. શિંડલર નીડર થઈને પેલું પુષ્પ સ્વીકારીને અટકી નથી જતો તે જર્મન લશ્કરી અધિકારીઓની હાજરીમાં પેલી બાળાને ગાલ પાર ચૂમી પણ આપે છે. બસ થઇ રહયું। ખળભળાટ થઇ જાય છે. આવી ધૃષ્ટતા! નાઝી અફસરો ખફા થઇ જાય છે ને બીજા દિવસે તેની ધરપકડ કરાય છે. આ અપરાધ તો માફ કરી શકાય તેવો નથી. હવે તેને સજા એ મોત મળે છે કે તેની સેવાને લક્ષમાં રાખીને આજીવન કારાવાસ મળે છે તે આપણે આવતા વખતે જોઈશું.